Raiņa iela (Liepāja)
Šis raksts ir par ielu Liepājā. Par citām jēdziena Raiņa iela nozīmēm skatīt nozīmju atdalīšanas lapu. Raiņa iela ir iela Liepājā, kas atrodas Jaunliepājas apkaimē. Raiņa iela sākas krustojumā ar Rīgas ielu, bet beidzas krustojumā ar Atslēdznieku ielu, Oskara Kalpaka ielu un Baseina ielu. Raiņa ielas garums ir ap 857 metriem un to pilnībā sedz asfaltbetons. Kustība ielā norit abos virzienos. Caur Raiņa ielu kursē 3. autobusa, 6. autobusa, 7. autobusa, 8. autobusa, 10. autobusa un 11. autobusa maršruti. Ielas apbūve sastāv no pirmskara mūra un koka ēkām. Raiņa ielā 36. atrodas Liepājas Nācaretes baptistu draudzes baznīca.